
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Δ2/3116 

Διαδικασία επιλογής προσωρινών προϊσταμένων διευ¬ 
θύνσεων και γραφείων πρωτοβάθμιας και δευτεροβάθ¬ 
μιας εκπαίδευσης και γραφείων φυσικής αγωγής. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 3 του Ν. 2188/1994 (ΦΕΚ 
18/Α716.2.94). 

2. Την αριθ. Η.1186/4.11.1993 κοινή απόφαση του 
Πρωθυπουργού και του Υπουργού Εθνικής Παιδείας 
και θρησκευμάτων «αρμοδιότητες Υφυπουργών ΥΠΕΠΘ» 
(ΦΕΚ 842/Β74.11.1993). 

3. Το γεγονός ότι από την απόφαση αυτή δεν προκαλεί- 
ται δαπάνη εις βάρος του Κρατικού Προϋπολογισμού, 
αποφασίζουμε: 

Η διαδικασία επιλογής και τοποθέτησης προσωρινών 
προϊσταμένων των διευθύνσεων και γραφείων πρωτοβάθ¬ 
μιας και δευτεροβάθμιας εκπαίδευσης και προϊσταμένων 
γραφείων φυσικής αγωγής, καθορίζεται ως εξής: 

1. Οι εκπαιδευτικοί, που επιθυμούν να επιλεγούν σε θέ¬ 
σεις προσωρινών των διευθύνσεων και γραφείων πρωτο¬ 
βάθμιας και δευτεροβάθμιας εκπαίδευσης και γραφείων 
φυσικής αγωγής, υποβάλλουν μέχρι 28.2.1994 σχετική 
αίτηση στη διεύθυνση εκπαίδευσης του Νομού, στην πε¬ 
ριοχή του οποίου ανήκει η σχολική μονάδα της οργανικής 
θέσης τους ή στη διάθεση της οποίας διατελούν, για να 
επιλεγούν σε θέσεις του ίδιου Νομού. 

2. Στην αίτηση επισυνάπτεται: 

α) Ιδιόγραφο βιογραφικό σημείωμα του υποψηφίου, 
όπου καταγράφονται και τα επικαλούμενα για την επιλογή 
αποδεικτικά στοιχεία και προσόντα και 

β) Δήλωση, που περιλαμβάνει, με σειρά προτίμησης, τη 
διεύθυνση και τα γραφεία του Νομού, όπου επιθυμεί να 
τοποθετηθεί ως προσωρινός προϊστάμενος. 

3. Δικαίωμα υποβολής αίτησης για επιλογή έχουν όσοι 
κατέχουν τον Α* βαθμό και συμπληρώνουν, μέχρι τη λήξη 
της προθεσμίας υποβολής των αιτήσεων, δεκαπενταετή, 
τουλάχιστον, εκπαιδευτική υπηρεσία στην πρωτοβάθμια ή 
δευτεροβάθμια εκπαίδευση, δημόσια ή ιδιωτική ή στην 
τριτοβάθμια εκπαίδευση. Ειδικά, για τη θέση του προϊστα¬ 
μένου του γραφείου αγωγής, οι υποψήφιοι πρέπει να ανή¬ 


κουν στον κλάδο ΠΕ ϋ. 

Για τις θέσεις προϊσταμένων των γραφείων τεχνικής 
επαγγελματικής εκπαίδευσης του άρθρου 6 του Ν. 2043/ 
1992, που λειτουργούν σε 18 νομούς της χώρας, οι υπο¬ 
ψήφιοι πρέπει να έχουν, πέρα από τα παραπάνω προσό¬ 
ντα, δέκα χρόνια υπηρεσίας σε μονάδες τεχνικής επαγ¬ 
γελματικής εκπαίδευσης, στα πλαίσια-της δεκαπενταε¬ 
τίας, από τα οποία δύο, τουλάχιστον, μέσα στην τελευταία 
πενταετία. 

4. Οι διευθύνσεις εκπαίδευσης, αφού ελέγξουν την 
πληρότητα των αιτήσεων και των παραστατικών, καθώς 
και τη συνδρομή των προϋποθέσεων της προηγούμενης 
παραγράφου, αποστέλλουν τις αιτήσεις στο οικείο περι¬ 
φερειακό υπηρεσιακό συμβούλιο εντός δύο (2) εργασίμων 
ημερών από τη λήξη της προθεσμίας της παραγράφου 1. 

5. Το οικείο περιφερειακό συμβούλιο, εντός πέντε (5) 
εργασίμων ημερών από τη λήξη της προθεσμίας της προη¬ 
γούμενης παραγράφου καταρτίζει, με αξιολογική σειρά, 
με βάση τα κριτήρια της επομένης παραγράφου και τις δη¬ 
λώσεις προτίμησης των υποψηφίων, τους εξής πίνακες. 

α) Προϊσταμένων της διεύθυνσης εκπαίδευσης. 

β) Προϊσταμένων των γραφείων εκπαίδευσης. 

Το περιφερειακό υπηρεσιακό συμβούλιο δευτεροβάθ¬ 
μιας εκπαίδευσης, πέρα από τους παραπάνω, καταρτίζει 
και πίνακες. 

α) Προϊσταμένων του γραφείου τεχνικής επαγγελματι¬ 
κής εκπαίδευσης, εφόσον λειτουργεί, και 

β) Προϊσταμένων του γραφείου φυσικής αγωγής. 

Η εγγραφή εκπαιδευτικού σε έναν από τους παραπάνω 
πίνακες δεν εμποδίζει την εγγραφή του και στους άλλους. 
Οι τοποθετούμενοι ως προϊστάμενοι από έναν πίνακα και 
με βάση τη σειρά προτίμησης τους, διαγράφονται από 
τους άλλους. 

6. Κριτήρια για την επιλογή των προσωρινών προϊσταμέ¬ 
νων όπως ορίζονται στις παραγράφους 1 δ και 3α του άρ¬ 
θρου 3 του Ν. 2188/94 είναι η επιστημονική και η υπη¬ 
ρεσιακή κατάρτιση, η γνώση των εκπαιδευτικών πραγμά¬ 
των και η ικανότητα ανάληψης διοικητικών ευθυνών, που 
συνεκτιμώνται από το οικείο περιφερειακό υπηρεσιακό 
συμβούλιο και καταλήγουν σε αιτιολογημένο συμπέρασμα 
για καθέναν από τους υποψηφίους, σε σύγκριση με τους 
λοιπούς. 

7. Οι πίνακες της παραγράφου 5 ανακοινώνονται με 
ανάρτησή τους στην οικεία διεύθυνση, τα γραφεία εκπαί¬ 
δευσης και το γραφείο φυσικής αγωγής. Οι ενδιαφερόμε- 

νοι μπορούν, εντός δύο (2) εργασίμων ημερών, να υποβά¬ 
λουν, στο ίδιο περιφερειακό υπηρεσιακό συμβούλιο έν¬ 
σταση κατά της μη εγγραφής ή κατά της σειράς εγγραφής 
τους στους πίνακες. Το περιφερειακό συμβούλιο αποφαί- 
νεται για τις ενστάσεις αυτές εντός δύο (2) εργάσιμων 
ημερών από τη λήξη της προθεσμίας υποβολής τους. 

8. Μετά την εξέταση των ενστάσεων και την τυχόν τρο¬ 
ποποίησή τους, οι πίνακες αυτοί κυρώνονται με απόφαση 
του οικείου Νομάρχη και ισχύουν μέχρι την επιλογή προϊ¬ 
σταμένων με τετραετή θητεία. 

9. Οι εκπαιδευτικοί, που περιλαμβάνονται στους πίνα¬ 
κες επιλογής, τοποθετούνται σε κενές ή κενούμενες θέ¬ 
σεις προϊσταμένου διεύθυνσης και γραφείων εκπαίδευ¬ 
σης, προϊσταμένου γραφείου τεχνικής επαγγελματικής 
εκπαίδευσης και προϊσταμένου γραφείου φυσικής αγω¬ 
γής, κατά τη σειρά εγγραφής τους στους αξιολογικούς πί¬ 
νακες και με βάση τη δήλωση προτίμησής τους. Η τοποθέ¬ 


τηση γίνεται με απόφαση του Νομάρχη, ύστερα από πρό¬ 
ταση του οικείου περιφερειακού υπηρεσιακού συμβου¬ 
λίου. 

10. Στις περιπτώσεις που δεν υποβληθούν αιτήσεις για 
θέσεις προϊσταμένων ή απορριφθούν, όσες υποβληθούν, 
για οποιοδήποτε λόγο, τοποθετούνται, σύμφωνα με τις 
διατάξεις του άρθρου 3, παρ. 1δ, του Ν. 2188/94, στις 
θέσεις αυτές προσωρινοί αναπληρωτές με απόφαση του 
Νομάρχη, ύστερα από πρόταση του οικείου περιφερεια¬ 
κού υπηρεσιακού συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 1994 

ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



